**Csongrád Város Polgármesterétől**

Száma: Fjl/876-2/2022. **M**

Témafelelős: Forgó M.

# ELŐTERJESZTÉS

# Csongrád Városi Önkormányzat képviselő testülete

**2022. december 15-i ülésére**

Tárgy: A Csongrád, Orgona utca 14. 2. em. 6. szám alatti lakás kikiáltási összegének csökkentése

Tisztelt Képviselő testület!

Csongrád Városi Önkormányzat 217/2022.(XI.24.) önkormányzati határozatával döntött a Csongrád, Orgona utca 14. 2. em. 6. szám alatti társasházi lakás nyílt árverés útján történő értékesítéséről, bruttó 25.000.000 Ft legalacsonyabb eladási áron.

A Polgármesteri Hivatal Fejlesztési és Üzemeltetési Irodája a fenti kikiáltási áron nyílt árverést hirdetett az ingatlan eladására, azonban érdeklődés hiányában az árverés sikertelen volt.

A fentiekre tekintettel, a lakás mielőbbi sikeres értékesítése érdekében kezdeményezem az kikiáltási ár csökkentését, és legalacsonyabb eladási árként az ingatlanforgalmi szakértői véleményben eredetileg megállapított bruttó 21.000.000 Ft összegre történő módosítását.

Kérem az előterjesztés megtárgyalását, és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta” A Csongrád, Orgona utca 14. 2/6. szám alatti lakás kikiáltási összegének csökkentése” tárgyú előterjesztést, és az alábbi döntést hozza.

A képviselő testület a Csongrád, Orgona utca 14. 2. em. 6. szám alatti lakás legalacsonyabb eladási árát bruttó 21.000.000 Ft összegben állapítja meg.

Felkéri a polgármestert a fenti kikiáltási áron az árverés újbóli kiírására.

Felelős: Bedő Tamás polgármester

Határidő: azonnal

Csongrád, 2022. december 8.

 Bedő Tamás

 polgármester